《重游凤凰台》
元代·方回

重扶瘦影上荒台，万里秋阴凝不开。
天地未休貔虎战，江山敢望凤凰来。
是非易判元嘉事，今古难逢太白才。
尊酒阑珊诗思乱，夕阳吹角不胜哀。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。